Gabrjela Gonsalesa Videla

Gabrjela Gonsalesa Videla () ir Čīles vasaras polārstacija Antarktīdā. Izvietojusies Munitas pussalas galā Paradīzes līča ziemeļaustrumu piekrastē pie Agirres šauruma Danko krastā. Staciju pārvalda Čīles Gaisa spēki, pētniecības darbus koordinē Čīles Antarktikas institūts (INACH). Galvenās pētniecības nozares ir ģeoloģija, bioloģija un jūras bioloģija.Concursos INACH 2012

Staciju 1951. gada 12. martā izveidoja Čīles Gaisa spēki. Nosaukta par godu Čīles prezidentam Gabrjelam Gonsalesam Videlam, kurš 1948. gada februārī kļuva par pasaulē pirmo valsts galvu, kas apmeklējis Antarktīdas kontinentu. No 1962. līdz 1964. gadam stacija tika nodota Čīles Universitātes rīcībā. Pēc 1968./1969. gada sezonas stacija tika deaktivēta un fragmentāri izmantota tikai vasaras sezonā. 2003. gadā Čīles Gaisa spēki uzsāka stacijas atjaunošanas programmu. Papildus stacijas atjaunošanas darbiem, vienā no tās ēkām ierīkots muzejs. Stacijas teritorijā esošajai 1950. gadā būvētajai patversmei Bajaparaiso (Bahía Paraíso) piešķirts speciāli aizsargātas teritorijas Nr. 30 statuss.FACh FINALIZA PERIODO ESTIVAL EN LA BASE AÉREA ANTÁRTICA PRESIDENTE GABRIEL GONZÁLEZ VIDELA

Stacija ir izveidota vietā, kur Vaterbotpointa ragā no 1921. gada janvāra līdz 1922. gada janvārim nometni bija izveidojuši un pārziemoja slikti plānotās britu ekspedīcijas dalībnieki Tomass Begšovs (Thomas Bagshawe) un Maksims Lesters (Maxime Charles Lester). Vietai piešķirts speciāli aizsargātas teritorijas Nr. 56 statuss. Populārs antarktiskā tūrisma galamērķis, gada laikā staciju un vēsturiskos pieminekļus apmeklē vairāk kā 2000 tūristu.

 Atsauces 

 Ārējās saites 

 Planeta Tour. Base Antártica Chilena “Gabriel Gonzalez Videla”

Kategorija:Čīles polārstacijas
Kategorija:Antarktiskās polārstacijas
Kategorija:Vasaras polārstacijas
Kategorija:Danko krasts
Kategorija:Čīles Antarktiskā teritorija
Kategorija:Antarktikas speciāli aizsargātie areāli